'The Bachelor SA': Hier is die deelnemers | Maroela Media
'The Bachelor SA': Hier is die deelnemers
Die tweede seisoen van The Bachelor SA begin Donderdag 13 Februarie op M-Net, kanaal 101, wys en Maroela Media kan eindelik die name van die 21 deelnemers bekendmaak.
Die organiseerders van The Bachelor het aanhangers op die punte van hul stoele gehad toe hulle vroeër twee van die vroue aan die publiek bekendgestel het. Die een was die bekende parlementslid Phumzile van Damme se jonger suster, Qiniso, en die ander 'n groot diereliefhebber, Payal Sewbalak.
Hier is al 21 van die deelnemers wat gaan meeding om Marc Buckner, Suid-Afrika se tweede Bachelor, se hart:
Xia Narain (23) van Durban is 'n internasionale model wat verlede jaar in die top-16 van die Mej. SA-kompetisie was.
Tegan Edwards (31) van Pretoria is 'n voormalige professionele tennisspeler wat nou 'n afrigter vir dié spel is.
Tamryn Muller (30) van Centurion is 'n soldaat met 'n LLB-graad in die regte.
Stefanie Vangelatos (27) van Johannesburg is 'n sosiale media-foendi met 'n honneursgraad in bemarking. Sy kan Grieks praat en het haar eie aanlyn bykomstigheidsonderneming.
Parushka Moodley (34) van Lonehill in Johannesburg is oorspronklik van Pietermaritzburg, maar het na die Goudstad getrek om haar droom te volg om 'n suksesvolle rolprentregisseur te word.
Pasha Dos Santos (27) van Milnerton in Kaapstad is 'n professionele danser en pilates‑instrukteur. Sy was voorheen 'n DHL Stormers‑rasieleier.
Amor Kruger (26) van Pretoria het 'n LLB-graad in regte en is 'n Blue Bulls Babe. Sy het al in China en Kalifornië gewoon en kan basiese Mandaryn en Spaans praat.
Andeline Wieland (24) is 'n plaasmeisie van Namibië wat tans in Stellenbosch woon waar sy juwele ontwerp. Sy was in 2012 Mej. Tiener Namibië en in 2017 eerste prinses in die Mej. Namibië-kompetisie.
Bridget Marshall (31) van Seepunt in Kaapstad is oorspronklik van Durban, maar het voorheen in die Verenigde Koninkryk gewoon.
Daniella Thibault (25) van Melkbosstrand in Kaapstad is 'n sakevrou wat twee van haar eie sakeondernemings bestuur. Sy is ook 'n gekwalifiseerde masseerder.
Gillian Seetso (26) van Douglasdale in Johannesburg praat vlot Afrikaans, Engels en Setswana en is 'n ontvangsdame.
Greta Sher (27) van Broadacres in Johannesburg is 'n naelkundige wat in Litaue in Europa gebore is, maar woon al in Suid-Afrika vandat sy 12 jaar oud is.
Jessica Calder (27) is 'n bakker van Constantia in Kaapstad wat haar eie bakkerye bestuur waar sy koeke en koekies maak.
Marisia van Wyk (24) van Klerksdorp is 'n spraakterapeut en sy is vlot in vyf tale, insluitend gebaretaal.
Marisia van Wyk
Michaela Liebenberg (24) van Pretoria is 'n onafhanklike sakevrou met 'n hart vir diere. Sy wil 'n goeie rolmodel wees om vroue te bemagtig en sy het drie honde.
Mulesa Lumina (27) van Baysville in Oos-Londen is 'n suksesvolle bemiddelaar met 'n LLB-graad in regte. Sy is gebore in Zambië en het haar kinderjare in Zambië, Australië, Swaziland en Suid-Afrika deurgebring.
Nolo Moloi (27) van Midrand is 'n radio-persoonlikheid wat aan die Stellenbosch Universiteit studeer het.
Silke Geugis (26) is 'n aktivis vir veganisme van Kaapstad. Haar pa is Duits en haar ma Suid-Afrikaans.
Qiniso van Damme (26) van Kaapstad is 'n model en aktrise en die suster van DA-parlementslid, Phumzile van Damme.
Payal Sewbalak (30) van Kyalami in Johannesburg is 'n sakeontwikkelingsbestuurder en 'n diereliefhebber met twee honde.
Rikki Brest (34) van Johannesburg is 'n donkerkop rabbedoe wat al 'n program saam met die bekende Top Gear-span aangebied het, 'n suksesvolle tromspeler is, rolle in Isidingo en 7de Laan gehad het en haar eie radioprogram aangebied het.
Jessica Ross (28) is 'n modeontwerper van Kaapstad. Sy is ook 'n gekwalifiseerde hip-hop‑danser en geniet buitelugsport.
Gaan die reeks ook n fiasko wees soos die eerste reeks?
Shame, die oorsee se weergawe travel hulle heelwat oorsee….hier by ons word hulle bederf met n uitstappie gold reef city toe.
Ek sien party van die dames is glad skaam om hulle bates ten toon te stel nie.
Whahaaa, ek kan maar net lag.
Hoekom moet jy aan 'n program deelneem om 'n vrou te kry. As vrouens nie van jou hou nie, maak ssos ek. Stuur hulle warmplek toe.
Nou wonder ek, op die voorskou word daar gewys waar hyself herken " I am emotionally not ready for this". Nou om watter rede sou jy dan in die eerste plek ingestem het. REGTIG.